NORAKSTS

|  |  |
| --- | --- |
| 29.02.2024. | Nr.3/29 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2024. GADA 20. FEBRUĀRA LĒMUMĀ NR.2/9 “ILGTERMIŅA AIZŅĒMUMA ŅEMŠANA PRIORITĀRĀ ERAF PROJEKTA (Nr.5.5.1.0/20/I/002) “PILSSALAS IELAS DEGRADĒTĀS TERITORIJAS SAKĀRTOŠANA” PAŠVALDĪBAS FINANSĒJUMA NODROŠINĀŠANAI (NEATTIECINĀMO IZMAKSU SEGŠANAI)”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma “Par valsts budžetu 2024. gadam un budžeta ietvaru 2024., 2025. un 2026.gadam” 36. panta otrās daļas 8. punktu un Pašvaldību likuma 4.panta pirmās daļas 2., 3. un 6.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2024. gada 20. februāra lēmumā Nr.2/9 “Ilgtermiņa aizņēmuma ņemšana prioritārā ERAF projekta (Nr.5.5.1.0/20/I/002) “Pilssalas ielas degradētās teritorijas sakārtošana” pašvaldības finansējuma nodrošināšanai (neattiecināmo izmaksu segšanai)” šādus grozījumus:

1. Svītrot nosaukumā burtus “ERAF” un projekta identifikācijas numuru “(Nr.5.5.1.0/20/I/002)”.
2. Izteikt lemjošās daļas preambulu šādā redakcijā:

“Prioritārā projekta “Pilssalas ielas degradētās teritorijas sakārtošana” pašvaldības finansējuma nodrošināšanai (neattiecināmo izmaksu segšanai), kas atbilst Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā 1.3. rīcības virziena “Konkurētspējīgi pakalpojumi kultūras, tūrisma un sporta jomās” (RV3) sadaļā “Sporta un tā infrastruktūras attīstība” iekļauto projekta ideju Nr.3.1.3. punktā “Lielupes ūdenstūrisma un ūdenstūrisma bāzes attīstība” un 1.5.rīcības virziena “Teritorijas un resursu efektīva apsaimniekošana”(RV5) sadaļā “Publiskās vides infrastruktūras uzlabošana” iekļauto projekta ideju Nr.5.4.2. punktā “Pilssalas ielas degradētās teritorijas sakārtošana” un nodrošina lietderīgu investīciju īstenošanu pašvaldības autonomo funkciju gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, gādāt par pašvaldības īpašumā esošo ceļu būvniecību, uzturēšanu un pārvaldību un veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai izpildei:”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī